Mangareva is die middelste en grootste eiland van die Gambiereilande in Frans-Polinesië. Dit word omring deur kleiner eilande: Taravai in die suidweste, Aukena en Akamaru in die suidooste en ander eilande in die noorde. Daar is ’n permanente bevolking van 1 239 (2012) en die grootste dorp, Rikitea, is die hoofdorp van die Gambiereilande. Die eiland is sowat 8 km lank en sy oppervlakte van 15,4 km2 maak sowat 56% van die hele Gambiergroep uit. Mangareva het ’n hoë sentrale rif wat al met die lengte van die eiland langs loop. Die hoogste punt in die Gambiereilande is Berg Duff aan die suidkus van Mangareva; dit rys sowat 441 m die lug in. Die eiland het ’n groot lagune van 24 km breed wat riwwe bevat waarvan die vis en skulpvis antieke eilandbewoners beter help oorleef het as op ander eielande sonder riwwe. ’n Uitsig vanaf die Motu Totegegie. Berg Duff, die vulkaniese oorblyfsel van al die oorspronklike vulkane wat die Tuamotu-argipel gevorm het. ’n Kaart van Mangareva uit 1938. Die St. Migael-katedraal in Rikitea. ’n Foto van die kus.